**Suplement i Certifikatës për kualifikimin profesional,**

**NDËRTIM, Niveli II në KSHK, referuar nivelit II të KEK**

**Individi është i aftë:**

* Të organizojë vendin e punës.
* Të lexojë dhe interpretojë dokumentacionin teknik të profesionit;
* Të lexojë skica dhe detaje të thjeshta;
* Të zbatojë rregullat e sigurisë në punë dhe të mbrojtjes së mjedisit;
* Të zbatojë standardet e ndërtimit (kushtet teknike të zbatimit) gjatë kryerjes së punimeve;
* Të përdorë dhe mirëmbajë veglat, pajisjet dhe mjetet e punës;
* Të përgatitë llaçe dhe betone të llojeve të ndryshme;
* Të ndërtojë mure të drejtë dhe me lidhje ”L” dhe ”T” me tulla e blloqe të ndryshme;
* Të kryejë punime elementesh të thjeshta prej betoni;
* Të kryejë kallëpe të elementeve të thjeshta prej betoni të armuar;
* Të kryejë procesin e heqjes së kallëpeve;
* Të kryejë punime betonimi për elemente të thjeshta betonarme;
* Të kryejë punime të thjeshta hekurkthimi;
* Të kryejë punime gjeodezike të thjeshta matjesh dhe nivelimi;
* Të realizojë punime nivelimi dhe nënshtresash të ndryshme;
* Të kryejë punime kostruksioni për një ndërtesë njëkatëshe.
* Të realizojë punime të thjeshta të veshjeve të mureve të brendshme e të shtrimit të pllakave me materiale të ndryshme dhe vendosjen e plintusave;
* Të realizojë punime të thjeshta suvatimi, patinimi dhe bojatisjeje;
* Të realizojë punime prishjesh dhe mirëmbajtjesh të thjeshta në objekte ndërtimi;
* Të komunikojë me etikë profesionale.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Ndërtim”, niveli II në KSHK, referuar nivelit II të KEK, e pajis individin me Certifikatën Profesionale të nivelit dhe Suplementin përkatës të saj, të punonjësit gjysmë të kualifikuar (ndihmës), të cilat njihen në territorin e Republikës së Shqipërisë.

Ky arsimim i jep mundësi individit t’i drejtohet tregut të punës për t’u punësuar si ndihmës në sipërmarrje tё ndryshme ndërtimi ose sipërmarrje të tjera që kryejnë veprimtari në fushën e ndërtimit, si edhe në pika të shërbimeve teknike apo shërbimeve të shitjes në sipërmarrjet e ndërtimit. Gjithashtu, mund të vetëpunësohet si individ i lirë për të kryer shërbime të thjeshta në këtë drejtim.

Me përfundimin e kualifikimit profesional “Ndërtim”, niveli II në KSHK, referuar nivelit II të KEK, individi ka të drejtë të vazhdojë arsimimin në nivelin III në KSHK, referuar nivelit III të KEK, të kualifikimit profesional (njëvjeçar). Me arsimim të mëtejshëm individi fiton të drejtën e për të hyrë në provimet e “Maturës Shtetërore Profesionale” me mundësi për vazhdimin e studimeve pas të mesëm ose universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).